Kersfees | Wegkruipplek
December 6, 2017 December 6, 2017 / wegkruipertjie
Vir my is Kersfees 'n tyd vir refleksie, 'n tyd vir geboorte (meer as 'n Nuwe Jaar), 'n tyd vir saamwees en familie. Hierdie jaar was moeilik, seker een van die moeilikstes in my lewe. Dit was 'n jaar van weer-gebore word as single, 'n jaar waarin ek myself moes leer ken en vind, 'n jaar van groei. Dit is ook die jaar waarin ek 2 kleinkinders ryker geword het. Geboorte
Ek kan nie help om in hierdie tyd te wonder of dinge anders sou gewees het nie. Die "As ek maar liewer…" vrae te vra nie, maar dan besef ek net weer dat alles uiteindelik gebeur soos dit moet. Die mens wik, maar God beskik.
Met groot dankbaarheid in my hart, kan ek hierdie Feestyd ingaan en regtig fees vier. Fees vier oor my kinders, wat oulik uitgedraai het ten spyte van my. Fees vier oor 2 gesonde, pragtige dogtertjie-babas se eerste Kersfees. Fees vier oor die onverwagse liefde wat ek gevind het. Fees vier oor die werk wat ek nog het (al is ek partykeer verbaas hulle betaal my nog, na die jaar se onproduktiwiteit). Fees vier oor gesondheid. Fees vier oor die grootse Geskenk aan ons gegee en dat Hy my geskenk ook is.
En dan luister ek weer na my gusteling – Laurika, natuurlik Somer Kersfees, maar hierdie een van haar laat my dink aan die pyn van grootword, maar ook die suiwer genot van grootword. Kersfees, 'n tyd om te dink, 'n tyd om te droom, 'n tyd om dankie te sê
Toe staan die wêreld stil (Then the world stood still) →
9 thoughts on "Kersfees"
Geniet jou feestyd en lekker fees vier – jy het beslis rede!
Daar is inderdaad so baie om voor dankbaar te wees, in ons almal se lewens. Ek het so lekker na die lied gesit en luister!
Ek is absoluut gek oor Laurika, kan na enige een van haar liedjies luister. Kersfees is 'n spesiale tyd